**สรุปผลการทวนสอบรายวิชาหมวดวิชาศึกษาทั่วไป ประจำปีการศึกษา 2557** ในปีการศึกษา 2557 จัดการเรียนการสอนในหมวดวิชาศึกษาทั่วไป จำนวน 49 รายวิชา คณะกรรมการหมวดวิชาศึกษาทั่วไป มีมติในการประชุม ครั้งที่ 3/2558 วันที่ 20 กุมภาพันธ์ 2558 ให้สำนักงานพัฒนาคุณภาพการศึกษาพิจารณาเลือกรายวิชาศึกษาทั่วไป จำนวนไม่น้อยกว่าร้อยละ 25 โดยให้มีทั้งวิชาเก่าที่ทวนสอบไปแล้วเพื่อติดตามผลการดำเนินงาน และรายวิชาใหม่ที่ยังไม่เคยทวนสอบ
 คณะกรรมการทวนสอบผลสัมฤทธิ์ทางการเรียนของมหาวิทยาลัย ได้ทวนสอบผลสัมฤทธิ์ฯ ของนักศึกษาในหมวดวิชาศึกษาทั่วไป จำนวน 13 รายวิชา คิดเป็นร้อยละ 26.53 ของรายวิชาที่เปิดสอนตามแผนการศึกษา
 เกณฑ์ที่ใช้ในการทวนสอบ แบ่งเป็น 3 ระดับ ได้แก่ มีความสอดคล้อง มีความสมบูรณ์ ครบถ้วนน้อย มีค่าคะแนนเท่ากับ 0.01-1.99 มีความสอดคล้อง มีความสมบูรณ์ ครบถ้วนปานกลาง มีค่าคะแนนเท่ากับ 2.00-2.99 และมีความสอดคล้อง มีความสมบูรณ์ ครบถ้วนมาก มีค่าคะแนนเท่ากับ 3.00
 ผลการทวนสอบ พบว่ารายวิชา จำนวน 13 รายวิชา มีผลการทวนสอบในประเด็นต่างๆ เฉลี่ยในระดับน้อย (1.51) โดยจำแนกเป็นประเด็น ดังนี้
 1.**วัตถุประสงค์รายวิชากับมาตรฐานผลการเรียนรู้** รายวิชาที่ทวนสอบ มีวัตถุประสงค์รายวิชา ในหมวด 2 ข้อ 1 กับหมวด 4 มาตรฐานผลการเรียนรู้ 5 ด้าน มีความสอดคล้องกับหลักสูตร (มคอ.2) ที่กำหนดไว้เฉลี่ยในระดับน้อย (0.92)
 **2. เนื้อหาการสอน** รายวิชาที่ทวนสอบ มีคำอธิบายรายวิชากับหัวข้อการสอนในหมวด 5 แผนการสอน 15 สัปดาห์ มีเนื้อหาครบถ้วน และมีการวัดประเมิน สอดคล้องกับมาตรฐานผลการเรียนรู้ที่กำหนดไว้เฉลี่ยในระดับน้อย (1.77)   **3. การวัดและประเมินผล** รายวิชาที่ทวนสอบ มีวิธีการสอน การวัดประเมินผล จากแผนการสอน ครบถ้วน สอดคล้อง กับ
มาตรฐานการเรียนรู้ที่กำหนดไว้เฉลี่ยในระดับน้อย (1.84)
 หากพิจารณาเป็นรายวิชา พบว่า มีรายวิชาที่ผลการดำเนินงานในระดับปานกลาง (2.00 ขึ้นไป) จำนวน 3 รายวิชา คิดเป็นร้อยละ 23.08 (1421 103 ภาษาอังกฤษพื้นฐาน 2 1447 200 มนุษย์กับการสื่อสาร 1700 100 การจัดการธุรกิจสมัยใหม่ ) รายวิชาที่มีผลการดำเนินงานในระดับน้อย (0.5-1.99) จำนวน 10รายวิชา คิดเป็นร้อยละ 76.92 (1421109 ภาษาอังกฤษอย่างเข้มข้น 2 1101 104 วิทยาศาสตร์ในชีวิตประจำวัน 1502 100 การดูแลสุขภาพตามวัย 1103 133 รังสีในชีวิตประจำวัน 1432 101 วัฒนธรรมไทย 1432 103 วัฒนธรรมอาเซียน 1449 100 มนุษย์กับการท่องเที่ยว 1708 200 พุทธเศรษฐศาสตร์และเศรษฐกิจพอเพียง 2300 111 สันติวิธีในสังคม 2300 114 พลเมืองศึกษา)
 **ปัญหาและข้อเสนอแนะ** 1. อาจารย์ที่รับผิดชอบรายวิชาบางท่านเป็นอาจารย์ชาวต่างชาติ ไม่เข้าใจ อาจารย์ในคณะควรชี้แจงหรืออธิบายเพิ่มเติม
 2. อาจารย์ที่รับผิดชอบรายวิชา ยังไม่เข้าใจในแบบ มคอ.3 และการบันทึกข้อมูลในระบบ TQF Mapper และทำให้อาจดึงข้อมูลจากระบบ จึงทำให้ข้อมูลบางรายวิชาผิดพลาดได้ ควรมีการกำกับตรวจสอบให้เรียบร้อย
 3. บางรายวิชา ควรพิจารณาปรับสัดส่วนการให้คะแนน ควรปรับปรุงและใช้ในภาคถัดไป
 4. จากการทวนสอบ อาจารย์ผู้รับผิดชอบรายวิชาเข้าใจ มีการดำเนินการ แต่อาจกำหนดหรือรายงานไม่ครบถ้วน จึงควรชี้แจงและสร้างความเข้าใจในการดำเนินงาน มคอ.3 ให้สอดคล้องกับ มคอ.2 หลักสูตรหมวดวิชาศึกษาทั่วไป
 5. มีรายวิชา 2 รายวิชา ที่อาจารย์ผู้รับผิดชอบรายวิชาไม่มาทวนสอบ ให้สำนักงานกำกับและติดตามให้มาทวนสอบในปีถัดไป

**ตาราง 1 ความสอดคล้องของผลการเรียนรู้ และความสอดคล้องของวิธีการประเมินผลการเรียนรู้**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  ข้อที่ | **1421 103 ภาษาอังกฤษพื้นฐาน 2** | **1421109 ภาษาอังกฤษ****อย่างเข้มข้น 2** | **1101 104 วิทยาศาสตร์ในชีวิตประจำวัน** | **1502 100 การดูแลสุขภาพตามวัย** | **1103 133 รังสีในชีวิตประจำวัน** | **1432 101 วัฒนธรรมไทย** | **1432 103 วัฒนธรรมอาเซียน** | **1449 100 มนุษย์กับการท่องเที่ยว** | **1447 200 มนุษย์กับการสื่อสาร** | **1708 200 พุทธเศรษฐศาสตร์และเศรษฐกิจพอเพียง** | **1700 100 การจัดการธุรกิจสมัยใหม่** | **2300 111 สันติวิธีในสังคม** | **2300 114 พลเมืองศึกษา** | **ค่า****เฉลี่ย** |
| 1 | 2 | 0 | 0 | 0 | 1 | 0 | 0 | 1 | 1 | 1 | 3 | 2 | 1 | 0.92 |
| 2 | 2 | 2 | 2 | 2 | 2 | 1 | 2 | 1 | 3 | 1 | 2 | 2 | 1 | 1.76 |
| 3 | 2 | 2 | 1 | 2 | 2 | 2 | 3 | 1 | 3 | 2 | 2 | 1 | 1 | 1.84 |
| **ค่าเฉลี่ย** | **2** | **1.33** | **1.00** | **1.33** | **1.67** | **1.00** | **1.67** | **1.00** | **2.33** | **1.33** | **2.33** | **1.67** | **1.00** | **1.51** |